Opettajan neuvo
»Lue, poika, aina ahkeraan,
 sun muuten paha vie,
 näin sinut leivänkannikkaan
 ain’ ohjaa opintie!

 Sill’ emme koulun tähden vaan
 tääll’ ahkeroitse ain’,
 vaan elon tähden oppimaan
 sun pitää aina vain.

 Sä pidä säännöt koululain
 ja niskas nöyränä,
 käy meidän vanavettä vain
 ja selkäs köyrennä!

 Ja opettajas olkohon
 sun korkein katsojas,
 sä ollos aina innoton
 ja oiva oppilas!

 Näät into turha teidät vie
 ain’ harhateille vaan,
 koulusta kotiin tiesi lie –
 sit’ käyös astumaan!»